
Sülysáp Nagyközség Önkormányzata
Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8274-15/2011
Előterjesztést készítette: Tóth Krisztina jegyző
Előterjesztés elkészítésének időpontja: 2011. december 6.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. december 14-én tartandó munkaterv szerinti ülésére

13. napirendhez

Tárgy:
A Vodafone Magyarország Zrt. földbérlet iránti kérelme mobil átjátszó-torony létesítése céljából
Tisztelt Képviselő-testület!
A Vodafone Magyarország Zrt. azzal kereste meg önkormányzatunkat, hogy – a terület megfelelő lefedettségének biztosítása érdekében – új mobil átjátszó-tornyot kíván létesíteni a Tápió utca környezetében; ehhez kérte - lehetőség szerint - önkormányzati terület biztosítását, bérleti konstrukció keretében.
Jelenleg hasonló célra 1,5 MFt/év bérleti díjat fizet önkormányzatunk részére a társaság. 
A célra, ahhoz, hogy a megkeresésben megjelölt területen belül maradjunk, a 31-es főút melletti vízmű területet láttuk alkalmasnak.

Kérem az előterjesztés szíves megtárgyalását!

…/2011. (XII. 14.) ÖKT határozati javaslat

Sülysáp Nagyközség Önkormányzatának Képviselő-testülete úgy határoz, hogy

1./ - bérleti konstrukció keretében - az Önkormányzat tulajdonát képező Sülysáp 3678/1 vagy 3677 hrsz.-ú földrészletet ajánlja fel a Vodafone Magyarország Kft. részére mobil átjátszó-torony létesítésére,

2./ a szükséges kb. 200 m2 terület bérleti díját 1.800.000 Ft összegben állapítja meg,

3./ felkéri és felhatalmazza a polgármestert a szükséges intézkedések megtételére, a bérleti szerződés megkötésére.  

Határidő: azonnal

Felelős: polgármester
Sülysáp, 2011. december 1.


Horinka László s.k.  


polgármester

